फ्ही सुनील शर्मा होरें अपनी गज़ल सनाई जेह्‌दे च कुत्तै-कुत्तै अशार थोड़े ढिल्ले पौंदे सेही होआ करदे हे पर केईं थाह्‌रे उनें अपने विचारें दी शिद्धत ते पैनगी कन्नै सारें दी दाद बी हासल कीती। ज्ञानेश्‍वर होरें अपनी कविता ‘मोबाइल’ दे सिरलेख कन्नै पढ़ी। जेह्‌दे च उनें इयै दस्सेआ जे मोबाईल संस्कृति दे कन्नै अस भाएं अवाज़ राहें कोल-कोल होई गेआं पर मनें राहें काफी दूरियां ब्यापी गेईयां न। हुन ओ दिलें च मिलने दी तांग नेईं, ओ मितत्रोचारी ते घरोचारी बी नेईं रेही। कविता दा नर्बाह् इन्ना शैल नेहा ते इन्नी पसंद बी नेईं कीती गेई कीजे एह्‌दे च कुतै सिरलेख मताबक दिलछूह्‌दी गल्ल नेही।